Andrea Eskau

Andrea Eskau (født 21. mars 1971 i Apolda i Øst-Tyskland) er en tysk handikappidrettsutøver som konkurrerer i håndsykling, skiskyting og langrenn. Hun konkurrerer i klassen for synshemmede utøvere. 

Hun skadet ryggmargen i en sykkelulykke i 1998, og ble lam fra livet og ned. Hun begynte å konkurrere i langrenn og skiskyting i 2009. Hun konkurrerer også i håndsykling og rullestolløp.

Idrettskarriere 
Eskau vant sin første paralympiske gullmedalje da hun vant landeveisrittet i håndsykkel ved Paralympiske sommerleker 2008, i klassen HC A/B/C, foran henholdsvis Monique van der Vorst og Dorothee Vieth. Hun deltok i sine første paralympmiske vinterleker i 2010, og fikk der 2.-plass på 5 km langrenn, bak Ljudmila Wautschok, og 3.-plass på 10 km skiskyting. 

Hun vant langrennssprinten ved VM i skiskyting og langrenn for funksjonshemmede 2011, og hun vant også 10 km skiskyting. I tillegg kom hun på 10 km og 5.-plass på 5 km i langrenn, og 3.-plass på både 7,5 km og jaktstarten i skiskyting. 

Ved Paralympiske sommerleker 2012 i London vant hun både 48 km landevei og 16 km temporitt i håndsykkel i klassen H4. Året etter deltok hun ved Para-VM i sykling 2013, der hun vant klassen WH4. Hun deltok også i VM i skiskyting og langrenn for funksjonshemmede 2013 i Skellefteå, der hun fikk til sammen fire medaljer, hvorav tre gullmedaljer; to i langrenn og en i skiskyting.  

Hun kom på 2.-plass sammenlagt i sitteski ved Verdenscupen i langrenn for funksjonshemmede 2013/14, bak norske Mariann Marthinsen. Hun representerte Tyskland ved de paralympiske vinterlekene 2014 i Sotsji, der hun vant 5 km langrenn, og 6 km skiskyting. For øvrig kom hun på 6.-plass på langrennssprinten og 7.-plass på 12,5 km skiskyting, og hun deltok på det tyske laget som kom på 5.-plass på 4 x 2,5 km stafett.

Referanser

Eksterne lenker 
 
 
 Profil hos Sotsji 2014 

Tyske handikappidrettsutøvere
Tyske skiskyttere
Tyske langrennsløpere
Verdensmestere i langrenn
Verdensmestere i skiskyting
Verdensmestere i sykling
Paralympiske mestere for Tyskland
Paralympiske sølvmedaljevinnere for Tyskland
Paralympiske bronsemedaljevinnere for Tyskland
Deltakere for Tyskland under Paralympiske vinterleker 2018
Deltakere for Tyskland under Paralympiske vinterleker 2014
Deltakere for Tyskland under Paralympiske vinterleker 2010
Deltakere for Tyskland under Paralympiske sommerleker 2012
Deltakere for Tyskland under Paralympiske sommerleker 2008
Langrennsløpere under Paralympiske vinterleker 2018
Langrennsløpere under Paralympiske vinterleker 2014
Skiskyttere under Paralympiske vinterleker 2014